د ګوانتانامو یو پخواني بندي د کاناډا په حقوقي دعوه کړې
د ګوانتانامو د زندان یو پخواني بندي چې ۱۴ کاله یې پدې زندان کې پرته لدې چې محکمې ته وړاندې شي تیر کړي، په محکمې کې په کاناډا دعوا کړې او مدعی دی چې د هغه په نیول کیدو یې کاناډا نقش درلود. 
د ۵۱ کلن محمدو ولد صلاحي د ژوند په داستان یو فلم هم جوړ شوی. هغه په حقوقي دعوې کې چې د جمعې په ورځ یې په محکمې کې کړې او د فرانس پریس خبري اژانس کتلې، ادعا کړې چې کاناډایي چارواکو د هغه وخت په هکله سم معلومات ندي ورکړي چې کله ده په ۱۹۹۹ میلادي کال کې د مونټیریال په ښار کې د دایمي اوسیدو اسناد درلودل. ښاغلي صلاحي ویلي چې همدې معلوماتو له کبله هغه ونیول شو او د ګوانتانامو په زندان کې شکنجه شو. د ګوانتانامو دې پخواني بندي پخپلې ادعا کې د هغه زیان د جبران لپاره چې ورته رسیدلی د کاناډا د حکومت څخه د ۳۵ میلیونه کاناډایي ډالرو غوښتنه کړې. صلاحي په حقوقي دعوې کې ویلي چې د ګوانتامانو په زندان کې د بند پر مهال یې جسماني وهل ټکول، د خوب څخه محرومیت، په زوره دریدنه، پرله پسې غالمغال، جسني تیری، په درواغو ترور، د مرګ ګواښونه، مذهبي سپکاوی او نور لیدلي دي. په متحده ایالاتو باندې د سپټمبر د میاشتې د ۱۱ مې د ترهګریزو بریدونو څخه وروسته په صلاحي دا شک و چې په ۱۹۹۹ میلادي کال کې یې د کلیفورنیا ایالات د لاس انجلس ښار د ناکامې چاودنې په دسیسې کې لاس درلود. هغه په ۲۰۰۱ کال کې په ماوریتانیا کې ونیول شو او په ۲۰۰۲ کال کې د ګوانتانامو زندان ته تر لیږدل کیدو وړاندې په اردن او افغانستان کې بندي و. ښاغلي صلاحي په ۲۰۱۶ کال کې د زندان څخه خوشې شو د ګوانتانامو زندان په ۲۰۰۲ کال کې د پخواني جمهور رئیس جورج ډبلیو بوش په حکومت کې پرانیستل شو. پدې زندان کې په امریکا د ۲۰۰۱ کال د سپټمبر د بریدونو نه وروسته د القاعده د شبکې غړي او طالبان بندیان کیدل او تحقیقات ترې کیدل د پرانیستل کیدو نه یو کال وروسته په ۲۰۰۳ کال کې پدې زندان کې شاوخوا ۷ سوه د بیلا بیلو هیوادونو اتباع بندیان و. جورج بوش د خپل حکومت پر وخت د دې زندان د تړلو پریکړه وکړله خو کله چې د هغه د جمهوري ریاست دوره پای ته ورسیده او جمهور رئیس باراک اوباما د امریکا ۴۴م جمهور رئیس وټاکل شو، پدې زندان کې لا هم ۲۴۲ تنه بندیان و د ښاغلي اوباما په حکومت کې د ګوانتانامو د زندانیانو د دوسیو څیړل پیل شول او هغه کسان خوشې کیدل چې نور یې پدې زندان کې ساتل ضروري نه بلل کیدلسره لدې چې باراک اوباما پخپلو انتخاباتي مبارزو کې د دې زندان د تړل کیدو خبره کوله. د اوباما په حکومت کې ۱۹۷ بندیان ددې زندان نه خوشې شول خو د زندان په تړلو ونه توانید او لا هم پدې زندان کې ۴۰ تنه د بند شپې او ورځې تیرولې په ۲۰۱۷ کال کې برحال جمهور رئیس ډانلډ ټرمپ د امریکا د متحدو ایالتونو ۴۵م جمهور رئیس وټاکل شو. د ټرمپ حکومت د ګوانتانامو د بندیانو د دوسیې د څیړلو پروسه چې د براک اوباما په حکومت کې پیل شوې وه، بنده کړه ډانلډ ټرمپ پخپلو انتخاباتي مبارزو کې ژمنه کړې وه چې د ګوانتانامو زندان به د "بدو کسانو" نه ډګوي خو وروسته یې بیا دې موضوع ته چندانې اهمیت ورنکړ. د ټرمپ په حکومت کې یوازې یو تن چې د سعودي عربستان تبع و، د زندان نه وروسته تر هغه خوشې شو چې په نظامې محاکمه کې پخپل جرم اعتراف وکړ